बुद्धपूजा पाली

पञ्चांग दण्डवत व याचना 
आ झी त्रिरत्न शरण वना, पञ्चशील कया बुद्ध पूजा याये । न्हापां सकलेँ धर्म पासापिं पुलिं चुया पञ्चांग दण्डवत याये । 

बुद्धं नमामि, धम्मं नमामि, संघं नमामि ।  

ओकास द्वारत्तयेन कतं सब्बं अपराधं खमथ मे भन्ते । 

भन्ते, जिगु थ्व स्वँगू द्वारं छुंनं अपराध जुगू जुसा क्षमा याना विज्यायेमाल ।

अहं भन्ते तिसरणेन सहपञ्चशीलं धम्मं याचामि, 

अनुग्गहं कत्वा शीलं देथ मे भन्ते । 

दुतियम्पि .......

ततियम्पि .......

भन्ते जि त्रिशरण व न्यागूशील सहितगु, धर्म शिक्षा फ्वना च्वना, 

कृपा तया शील शिक्षा विया विज्याहुँ । निकोलं .... , स्वकोलं .......

 त्रिशरणगमन 
नमो तस्स भगवतो अरहतो सम्मासम्बुद्धस्स । – ३

नमस्कार वसपोल भगवान अर्हत् सम्येकसम्बुद्धयात ।

बुद्धं शरणं गच्छामि - बुद्धया शरण वने जि

धम्मं शरणं गच्छामि - धर्मया शरण वने जि

संघं शरणं गच्छामि - संघया शरण वने जि

 पञ्चशील पाठ 
पाणातिपाता वेरमणी सिख्खापदं समादियामि 

- प्राणि स्यायेगु ज्या मयायेगु शिक्षापद पालन याये

अदिन्नादाना वेरमणी सिख्खापदं समादियामि 

- खुया कायेगु ज्या मयायेगु शिक्षापद पालन याये

कामेसुमिथ्याचारा वेरमणी  सिख्खापदं समादियामि 

- ब्यभिचार ज्या मयायेगु शिक्षापद पालन याये

मुसावादा वेरमणी सिख्खापदं समादियामि 

- मखुखँ ल्हायेगु, ज्या मयायेगु शिक्षापद पालन याये

सुरामेरयमज्जपमादट्ठाना वेरमणी सिख्खापदं समादियामि 

- बेहोसय् लाइगु अय्ला आदि सेवन मयायेगु शिक्षापद पालन याये

 बुद्ध बन्दना 
नमो तस्स भगवतो अरहतो सम्मासम्बुद्धस्स

इति पि सो भगवा अरहं सम्मा सम्बुद्धो विज्जाचरण सम्पन्नो सुगतो लोकविदू अनुत्तरो पुरिसदम्मसारथी सत्था देव मनुस्सानं बुद्धो भगवा ति । 

राग, द्वेष मोह त्याका, जुम्ह सम्येकसम्बुद्ध,

विद्याचरणं युक्त जुम्ह, सुगतिस न्ह्याँविज्याम्ह,

लोक स्युम्ह, पुरुष पिंत दमन यायेत सामर्थ्यम्ह,

मनुष्य व द्यो समेतया, गुरु जुया विज्याकम्ह,

बोध जुम्ह, मेपिन्त नं बोध याये फुम्ह बुद्ध

नमो तस्स सम्मासम्बुद्धस्स - नमस्कार उम्ह सम्येकसम्बुद्धयात

ये च बुद्धा अतीता च, ये च बुद्धा अनागता 

पच्चुपन्ना च ये बुद्धा, अहं वन्दामि सब्बदा ।।

नत्थि मे सरणं अञ्ञं, बुद्धो मे सरणं वरं

एतेन सच्च वज्जेन, होतु मे जयमंगलं

उत्तमंङ्गेन वन्देहं, पादपंसु वरुत्तमं

बुद्धे यो खलितो दोसो बुद्धो खमतु तं ममं

बुद्धं जिवितपरियन्तं सरणं गच्छामि

न्हापायापिं बुद्धपिं सकलेँ, लिपा वइपिं सहितनं

आ दुपिं गुलिनं सकलें, बुद्ध पिंत जिगु वन्दना

बुद्ध सिवे मदु मेपिं, बुद्ध हे उत्तमगु शरण

थुगु सत्य वचन प्रभावं, जुइमा जिगु जयमंगल

वन्दना याये बुद्धया जिं, तुतिया धु नं उत्तम भापिया

क्षमा जुइमा जिगु छुनं, अज्ञानं द्वंगु दुसा

शरण वने बुद्धया जि, जीवन थ्व  जिगु ल्यंतले

 धर्म वन्दना 
स्वाक्खातो भगवता धम्मो सन्दिट्ठिको अकालिको एहिपस्सिको ओपनेय्यिको पच्चतं वेदितब्बो विञ्ञूही ति । 

कना तःगु  बाँलाक्क, खंके फूगु थनया थन

पिइ म्वाःगु पलख धका नं, क्यने ज्यूगु सो वा धका

निर्वाण पाखे तप्यँगु विज्ञपिंस थ थहे नं

विचार यासा थुइके फूगु, थुलि जुल धर्म गुण

नमो तस्स निय्यानिकस्स धम्मस्स - नमस्कार निर्वाण थ्यंका विइगु व धर्मयात

ये च धम्मा अतीता च, ये च धम्मा अनागता

पच्चुपन्ना च ये धम्मा, अहं वन्दामि सब्बदा ।।

नत्थि मे सरणं अञ्ञं, धम्मो मे सरणं वरं

एतेन सच्च वज्जेन, होतु मे जयमंगलं

उत्तमंङ्गेन वन्देहं, धम्मञ्च दुविधं वरं 

धम्मे यो खलितो दोसो धम्मो खमतु तं ममं

धम्मं जिवितपरियन्तं सरणं गच्छामि

न्हापादुगु धर्म फुक्कं, लिपा वइगु सहितनं

आ दुगु गुलिनं सकतां, धर्मयात जिगु वन्दना

धर्म सिवे मदु मेगु, धर्म हे उत्तमगु शरण

थुगु सत्य वचन प्रभावं, जुइमा जिगु जयमंगल

वन्दना याय् निथी कथंगु (लोकोत्तर व लौकिक), धर्म जिं उत्तम भापिया

क्षमा जुइमा जिगु छुनं अज्ञानं द्वंगु दुसा

शरण वने धर्मया जि जीवन थ्व  जिगु ल्यंतले

 संघ वन्दना 
सुपटिपन्नो भगवतो सावकसंघो, उजुपटिपन्नो भगवतो सावकसंघो

ञायपटिपन्नो भगवतो सावकसंघो, सामीचिपटिपन्नो भगवतो सावकसंघो, यदिदं चत्तारि पुरिसयुगानि अठ्ठपुरिेस पुग्गला, एस भगवतो सावकसंघो, आहुनेय्यो, पाहुनेय्यो, दक्खिणेय्यो, अञ्जलिकरणीय, अनुत्तरं पुञ्ञक्खेत्तं लोकस्सा ति । 

धर्मया लँय् न्ह्याँवँपिं, बुद्धया संघ श्रावक

तप्यँगु लँय् न्ह्याँवँपिं, हेतु निर्वाण मतोतुपिं,

आदर गौरव तयेल्वपिँ, उत्तमपिं च्याम्ह पुद्गल

आवाहन, सत्कार याना दक्षिणा बिल्वपिं,

ज्वजलपा यायेल्वपिं, पुण्यया बुँ समानपिं

नमो तस्स अठ्ठारिय पुग्गल महासंघस्स 

नमस्कार वसपोलपि च्याम्ह पुद्गल महासंघपिं

ये च संघा अतीता च, ये च संघा अनागता

पच्चुपन्ना च ये संघा, अहं वन्दामि सब्बदा ।।

नत्थि मे सरणं अञ्ञं, संघो मे सरणं वरं

एतेन सच्च वज्जेन, होतु मे जयमंगलं

उत्तमंङ्गेन वन्देहं, संघञ्च तिविधुत्तमं  

संघे यो खलितो दोसो संघो खमतु तं ममं

संघं जिवितपरियन्तं सरणं गच्छामि

न्हापायापिं संघपिं सकलेँ, लिपा वइपिं सहितनं

आ दुपिं गुलिनं सकलें, संघ पिंत जिगु वन्दना

संघ सिवे मदु मेपिं, संघ हे उत्तमगु शरण

थुगु सत्य वचन प्रभावं, जुइमा जिगु जयमंगल

वन्दना याय् स्वंगू कथंनं (शील, समाधि व प्रज्ञा) संघ जिं उत्तम भापिया

क्षमा जुइमा जिगु छुनं, अज्ञानं द्वंगु दुसा

शरण वने संघया जि जीवन थ्व  जिगु ल्यंतले

 जल–पूजा 
अधिवासेतु नो भन्ते, पानीयं उपनामितं ।

अनुकम्पं उपादाय, पटिगण्हातु उत्तमं ।।१।।

भो भन्ते, छलपोलयात, दोहलपा जुल त्वनेगु लः

जिमिगु उपरय् अनुकम्पां, ग्रहण याना विज्याये माल । 

 खाद्य–पूजा 
अधिवासेतु नो भन्ते, खज्जकं उपनामितं ।

अनुकम्पं उपादाय, पटिगण्हातु उत्तमं ।।२।।

भो भन्ते, छलपोलयात, दोहलपा जुल नसाज्वलँ

जिमिगु उपरय् अनुकम्पां, ग्रहण याना विज्याये माल ।

 फलफूल–पूजा 
अधिवासेतु नो भन्ते, फलानि उपनामितं ।

अनुकम्पं उपादाय, पटिगण्हातु उत्तमं ।।३।।

भो भन्ते, छलपोलयात, दोहलपा जुल फलफूल

जिमिगु उपरय् अनुकम्पां, ग्रहण याना विज्याये माल ।

 भोजन–पूजा 
अधिवासेतु नो भन्ते, भोजनं उपनामितं ।

अनुकम्पं उपादाय, पटिगण्हातु उत्तमं ।।४।।

भो भन्ते, छलपोलयात, दोहलपा जुल भोजन

जिमिगु उपरय् अनुकम्पां, ग्रहण याना विज्याये माल ।

 व्यञ्जन–पूजा 
अधिवासेतु नो भन्ते, ब्यञ्जनं उपनामितं ।

अनुकम्पं उपादाय, पटिगण्हातु उत्तमं ।।५।।

भो भन्ते, छलपोलयात, दोहलपा जुल ब्यञ्जन

जिमगु उपरय् अनुकम्पां, ग्रहण याना विज्याये माल ।

 प्रदीप–पूजा 
घनसारप्पदित्तेन, दीपेन तमधंंसिना ।

तिलोकदीपं सम्बुद्धं, पूजयामि तमोनुदं ।।६।।

स्वँगूलोकय् जः जुया विज्याम्ह सम्बुद्ध खः ।

अन्धकार नाश याइगु दीपं पूजा याना च्वना ।

 पुष्प–पूजा 
वण्ण–गन्ध–गुणोपेतं, एतं कुसुमसन्ततिं ।

पूजयामि मुनिन्दस्स, सिरीपाद–सरोरुहे ।।७।।

पूजेमि बुद्धं कुसुमेने नेन, पुञ्ञेन मेतेन च होतु माेक्खं । 

पुप्फं मिलायाति यथा इदं मे, कायो तथा याति विनासभावं ।।८।।

नस्वाःगु नाना रँग, बाँलागु स्वाँ ज्वना

पूजायाना चरणस, भगवान मुनिन्द्रयात

स्वाँ नं पूजा याये बुद्धयात, थुगु पुण्यं मोक्ष लायेमा,

गथे स्वाँफ्व सुकुचिंथेँ, गना वनी शरीरनं,

भालपिये सदाँ जिंनं, विनाश जुइगु स्वभावत

 धूप–पूजा 
गन्ध–सम्भार–युत्तेन, धूपेनाहं सुगन्धिना ।

पूजये पूजनेय्यन्तं, पूजा भाजनमुत्तमं ।।९।।

योग्यजुम्ह पूजायायेत, उत्तम पात्र जुया

नस्वाःगु धूपज्वना पूजायाये बुद्धयात ।

 बुद्धोपदेश सार 
सब्ब पापस्स अकरणं कुसलस्स उपसम्पदा

सचितं परियोदपनं एत्तं बुद्धानंसासनं

याये मते छुनं - पापया ज्या, कुशल ज्या - बढे यायेगु

चित्त शुद्ध - या याँ वनेगु, थ्व हे शिक्षा - बुद्धपिनिगु ।

 दश अकुशल (झिता पाप) पाठ  
अभिज्झा ब्यापाद मिच्छादिट्ठी मुसावादा 

पिसुनवाचा फरुसवाचा सम्फप्पलापवाचा

पाणातिपाता अदिन्नादाना कामेसु मिच्छाचारा 

वेरमणी सिक्खापदं समादियामि

लोभ, क्रोध, मिथ्यादृष्टि मनं याइगु स्वता थ्व ज्याः

मखुगु खँ ल्हायेगु, चुक्लि यायेगु, छाक्क ल्हायेगु खँ हानं,

खँ ल्हायेगु ज्या ख्यले मदुगु, वचनं याइगु प्यता थ्व ज्याः

प्राणि स्यायेगु, खुया कायेगु, काममिथ्याचार ज्याः

शरीरं याइगु स्वता ज्या नं, जुल मुक्कं झिता थुलि

पालन याये जिं, थ्व शिक्षापद मयायेगु दशाकुशल

 दश पुण्यक्रिया (झिता पुण्यया ज्या) पाठ 
दानं शीलञ्च भावना पत्तिपत्तानुमोदन

वैय्यावच्च अपचायञ्च देसना सुति दिट्ठिउजु

दान, शील, भावना नं, कामना याये परमंगल,

लय् लय् तायेगु परया पुण्यय्, परसेवा सत्कार नं,

स्युगु धर्म खँ कनेगु, धर्म न्यनेत न्ह्यब्वायेगु,

धारणा शुद्ध याना तयेगु थुलि झिगू पुण्य क्रिया ।

 चैत्य वन्दना 
वन्दामि चेतियं सब्वं सब्बठानेसु पतिट्ठितं

सारीरिक धातु महाबोधिं बुद्ध रुपं सकलं सदा

वन्दना याये दक्व चैत्य, स्वना तःगु थासं थासय्

शारीरिक धातु, बोधि वृक्ष, दक्व बुद्ध रुपयातं

 क्षमा याचना 
कायेन वाचा चित्तेन, पमादेन मया कतं

अच्चयं खम मे भन्ते, भूरिपञ्ञो तथागत

काय वाक चित्त द्वारा, प्रमादया वसे लाना

जूगु दःसा द्वंगु छुँनं, क्षमा ब्यू द (गम्भीरातिगम्भीर प्रज्ञावान्म्ह) तथागतं

 आशिका 
इमाय बुद्ध पूजाय, कताय सुद्ध चेतसा

चिरं तिठ्ठतु सद्धम्मो, लोको होतु सुखी सदा

शुद्ध चित्तं यानागु जिं, बुद्ध पुजायागु फलं

सदां ल्यनेमा सद्धर्म, लोक जुइमा सुखी सदां

इमाय बुद्ध पूजाय, यं पुञ्ञं पसुतं मया 

सब्बं तं अनुमोदित्वा, सब्बेपि तुठ्ठ मानसा

गुलिनं पुण्य प्राप्ती बुद्ध पुजायागु फलं

अनुमोदन याना सकस्याँ मन जुइमा सन्तुष्ट नं ।

पूरेत्वा दानसीलादि, सब्बापि दसपारमी

पत्वा यथिच्छितं बोधिं, फुसन्तु अमतं पदं

दक्व पारमिता नापं, दानशीलादि पुरेयाना

इच्छा याःगु बोधि दयेका प्राप्त जुइमा निर्वाण नं

 पटिपत्ति पूजा 
इमाय धम्मानुधम्म पटिपत्तिया बुद्धं पूजेमि

इमाय धम्मानुधम्म पटिपत्तिया धम्मं पूजेमि

इमाय धम्मानुधम्म पटिपत्तिया सघं पूजेमि

अद्धा इमाय पटिपत्तिया जाति जरा ब्याधि मरणम्हा परिमुच्चिस्सामि

थुकथं धर्मानुकुल धर्माचरणं पूजा याना बुद्धया

थुकथं धर्मानुकुल धर्माचरणं पूजा याना धर्मया

थुकथं धर्मानुकुल धर्माचरणं पूजा याना संघया

थुगु धर्माचरण या याँ, जन्म जरा रोग मरण

मुक्त जुया वनी अवश्य ।

 कामना 
इमिना पुञ्ञ कम्मेन, मा मे बाल समागमो

सतं समागमो होतु, याव निब्बान पत्तिाया

इदम्मे पुञ्ञं आसवक्खया वहं होतु । 

इदम्मे पुञ्ञं निब्बानस्स पच्चयो होतु । 

इदम्मे पुञ्ञं सब्बे सत्ता सुखिता भवन्तु । 

जिगु थुगु पुण्य फलं, मजुइमा मूर्ख संगत 

संगत जुइमा भिंपिं न्ह्यावलेँ मलातले निर्वाणपद

जिगु थुगु पुण्य फलं, मनया खिति चुइके फयेमा

जिगु थुगु पुण्य फलं, निर्वाणपद प्राप्त जुइमा

जिगु थुगु पुण्य फलं, दक्व प्राणि सुखी जुइमा

 पत्तिदान (परमंगल कामना) 
इदं नो ञातिनं होतु सुखिता होन्तु ञातयो – ३

थ्व झिसं यानागु पुण्य प्राप्त जुइमा ज्ञातिपिन्त

एत्तावत्ता च अम्हेहि सम्भतं पुञ्ञ सम्पदं

सब्वे देवा अनुमोदन्तु सब्ब सम्पत्ति सिद्धिया

आतक झिसं प्राप्त यानागु पुण्य फल सम्पत्ति

दक्व देवं यायेमा अनुमोदन, दक्व सम्पत्ति सिद्ध जुइमा ।

एत्तावत्ता च अम्हेहि सम्भतं पुञ्ञ सम्पदं

सब्वे सत्ता अनुमोदन्तु सब्ब सम्पत्ति सिद्धिया

आतक झिसं प्राप्त यानागु पुण्य फल सम्पत्ति

दक्व सत्वं यायेमा अनुमोदन, दक्व सम्पत्ति सिद्ध जुइमा ।

एत्तावत्ता च अम्हेहि सम्भतं पुञ्ञ सम्पदं

सब्वे भूता अनुमोदन्तु सब्ब सम्पत्ति सिद्धिया

आतक झिसं प्राप्त यानागु पुण्य फल सम्पत्ति

दक्व प्राणीं यायेमा अनुमोदन, दक्व सम्पत्ति सिद्ध जुइमा ।

साधु साधु साधु